Rikunarita-ORG/Wikinium huggingface dataset:
# Horný a Dolný Egypt

Koruny Horného a Dolného Egypta a spojená koruna oboch zemí
**Horný Egypt** a **Dolný Egypt** boli dve kráľovstvá, z ktorých pozostával Staroveký Egypt. Jeden z titulov faraónov bol práve Vládca dvoch zemí, t. j. Horného a Dolného Egypta. Hoci by sa mohlo zdať, že pomenovanie je prevrátené, pretože Horný Egypt leží geograficky južnejšie ako Dolný Egypt, v skutočnosti je odvodené od toku rieky Níl, ktorá tečie z vysočiny vo východnej Afrike (horný tok) do Stredozemného mora (dolný tok).

Predely medzi jednotlivými historickými obdobiami egyptských dejín súvisia s rozdelením Horného a Dolného Egypta. Takzvané "ríše" zodpovedajú tým obdobiam, kedy Horný aj Dolný Egypt spadali pod vládu jedného panovníka. Počas prechodných období boli dve kráľovstvá rozdelené a ovládané inými vládcami.

## Dolný Egypt

*pozri aj Nomy Dolného Egypta*

Dolný Egypt tvorí rozširujúca sa delta Nílu. V časoch faraónov bol známy ako *ta šemau*, čiže Zem rákosia. Delil sa na dvadsaťdva samosprávnych jednotiek, nomov. Prvý nom sa nachádzal približne tam, kde dnešný Asuán, dvadsiaty druhý nom sa prekrýval približne s dnešným Atfihom.

## Horný Egypt

*pozri aj Nomy Horného Egypta*

Horný Egypt sa nachádzal južne od Líbyjskej púšte, za Abú Simbelom. V staroveku bol nazývaný *ta mehu*, čiže Zem papyrusu. Aj Horný Egypt bol rozdelený na nomy, no pretože jeho veľkú časť pokrývali neobrábané trávnaté porasty, rozdelenie nomov prešlo niekoľkonásobnými zmenami. Ku koncu Novej ríše pozostával Horný Egypt nakoniec z dvadsiatich nomov, z ktorých prvý bol v Memfise.
# Paralaxa (astronómia)

**Paralaxa** (v gréčtine παραλλαγή (parallagé) = zmena) je zmena relatívnej uhlovej pozície dvoch stacionárnych bodov vzhľadom na pozorovateľa vplyvom pohybu pozorovateľa.

## Mesačná paralaxa

Príklad mesačnej paralaxy: zakrytie Plejád Mesiacom
Primitívny spôsob určenia mesačnej paralaxy z jedného miesta je použiť zatmenie Mesiaca. Plný tieň Zeme na Mesiaci má zdanlivý polomer zakrivenia rovný rozdielu medzi zdanlivými vzdialenosťami Zeme a Slnka pri pohľade z Mesiaca. Je možné vidieť, že tento polomer je 0,75 stupňa, z ktorého (pri slnečnom zdanlivom polomere 0,25 stupňa) dostávame zdanlivý uhol Zeme 1 stupeň. Takto dostaneme vzdialenosť Zeme a Mesiaca 384 000 km.

Iným spôsobom určenia paralaxy, aby sme určili vzdialenosť Zeme a Mesiaca, by bolo zobrať dva obrázky Mesiaca v presne rovnakom čase z dvoch miest na Zemi a porovnať polohu Mesiaca vzhľadom na viditeľné hviezdy. Použitím orientácie Zeme, týchto dvoch miest a kolmého posuvu je možné trigonometricky vypočítať vzdialenosť Zeme a Mesiaca.

 WIKINIUM\_MATH\_PH\_0
## Hviezdna paralaxa

Hviezdna paralaxa
V medzihviezdnej mierke spôsobuje paralaxa tvorená rozdielnymi obežnými polohami Zeme, že blízke hviezdy sa zdanlivo pohybujú blízko vzdialenejších hviezd. Tento jav je však taký malý, že je ťažko odhaliteľný bez použitia presných detekčných metód.

**Ročná paralaxa** je definovaná ako rozdiel v polohe hviezdy pri pohľade zo Zeme a Slnka, t. j. pomocou uhla na hviezdu natiahnutého smerom k hviezde z opačných koncov obežnej dráhy Zeme okolo Slnka. Vychádzajúc z týchto dvoch bodov, paralaxa je polovica maximálneho paralaktického posunu hviezdy pozorovaného z týchto dvoch bodov. Parsek je jednotka vzdialenosti, pre ktorú je ročná paralaxa 1 uhlová sekunda. Parsek sa rovná približne 3,26 svetelného roka.

|  |  |
| --- | --- |
|  | Astronomický portál |
# Ekvatoriálne pásmo

Pohľad na klimatické oblasti Zeme, ekvatoriálne pásmo tmavo zelenou avšak nerozlíšené od oblastí postihovaných monzúnmi.
**Ekvatoriálne pásmo** je bioklimatické pásmo Zeme, ktoré sa nachádza pozdĺž rovníka približne v oblasti medzi obratníkmi, no niekedy sa v dôsledku klimatických činiteľov z týchto oblastí odchyľuje na sever či juh. Zodpovedá vlhkému tropickému pásmu (tzv. pásmo dažďových rovníkových lesov). Typickými predstaviteľmi sú oblasti povodia Amazonky a Konga.

## Atmosférické podmienky

Priemerná teplota vzduchu a Zemského povrchu (pôdy) v polohách s nízkou nadmorskou výškou nikdy neklesá pod 0 °C a priemerná teplota vzduchu v najchladnejšom mesiaci je vyššia ako 15 °C. Celoročná priemerná teplota sa pohybuje okolo 25 °C. Väčšie môžu byť rozdiely teplôt medzi dňom a nocou, než medzi jednotlivými „ročnými obdobiami“. Časté sú denné zrážky, ktorých ročný úhrn dosahuje i 2000-3000 mm. Padajú najčastejšie nad pevninou poobede a nad oceánmi v noci. Túto oblasť nepostihuje obdobie sucha. Vysoké teploty a zrážky spôsobuje fakt, že v dôsledku Coriolisovej sily sa v oblasti okolo rovníka hromadia vlhké a teplé vzduchové hmoty.

## Rastlinstvo

V týchto oblastiach väčšinou rastú tropické dažďové lesy, s nepretržitou vegetáciou bohatých rastlinných spoločenstiev. Lesy sú bohaté, so stromami vysokými do 60 m a viacerými poschodiami. Pre oblasť sú typické liany, epifyty a iné.

## Zdroje

* *Tento článok je čiastočný alebo úplný preklad článku Equatorial climate na anglickej Wikipédii (číslo revízie nebolo určené).*

|  |  |
| --- | --- |
|  | Geovedný portál |
# Matematický model

*Tento článok rozoberá všeobecné použitie v matematike. Termín má aj formálny význam v teórii modelov ako časti axiomatickej teórie množín*
**Matematický model** je abstraktný model používajúci matematický zápis na opísanie správania sústavy (systému). Matematické modely sa používajú najmä v prírodných vedách a inžinierskych disciplínach (ako sú fyzika, biológia a elektrotechnika), ale aj v sociálnych vedách (ako sú ekonómia, sociológia a politické vedy); najčastejšie využívajú matematické modely fyzici, inžinieri, informatici a ekonómovia.

## Klasifikácia matematických modelov

Matematické modely môžeme klasifikovať niekoľkými spôsobmi, z ktorých niektoré sú:

* **Lineárne a nelineárne**: Ak sú funkcie (podmienky) a obmedzenia reprezentované lineárnymi rovnicami, model označujeme ako lineárny. Ak je aspoň jedna z podmienok alebo obmedzení reprezentované nelineárnou rovnicou, model označujeme ako nelineárny.
* **Deterministické a stochaistické (pravdepodobnostné)**: Deterministický model vykazuje po opakovaní pokusu za rovnakých začiatočných podmienok rovnaké správanie, kým pri stochaistickom modeli je prítomná náhoda, aj keď sú začiatočné podmienky rovnaké.
* **Statické a dynamické**: Statický model neuvažuje prvok času, kým dynamický model áno. Dynamické modely sú zvyčajne reprezentované rekurentnými alebo diferenciálnymi rovnicami
* **Sústredené parametre a rozložené parametre**: Ak je model homogénny (v konzistentnom stave v každej časti systému), parametre sú sústredené. Ak je systém heterogénny (rozličný stav v rôznych častiach systému), sú parametre rozložené. Rozložené parametre sú zvyčajne reprezentované parciálnymi diferenciálnymi rovnicami
# Tour de Ski

**Tour de Ski** je podujatie v behu na lyžiach v Strednej Európe, na ktorom musia pretekári zvládnuť 8 pretekov v priebehu 10 dní. Medzi ôsmimi pretekmi sú zaradené všetky typy pretekov v behu na lyžiach (klasický alebo voľný štýl, skiatlon, preteky s hromadným štartom, šprint atď.), takže víťazom sa stane len ten najkomplexnejší bežec.

Aktuálny víťazi: Alexander Bolshunov (RUS) a Jessie Diggins (USA)

## Listina víťazov

### Muži

| Rok | 1. | 2. | 3. |
| --- | --- | --- | --- |
| 2007 |  Tobias Angerer |  Alexander Legkov |  Simen Østensen |
| 2008 |  Lukáš Bauer |  René Sommerfeldt |  Giorgio Di Centa |
| 2009 | Šablóna:SWI Dario Cologna |  Petter Northug |  Axel Teichmann |
| 2010 |  Lukáš Bauer |  Petter Northug | Šablóna:SWI Dario Cologna |
| 2011 | Šablóna:SWI Dario Cologna |  Petter Northug |  Lukáš Bauer |

### Ženy

| Rok | 1. | 2. | 3. |
| --- | --- | --- | --- |
| 2007 |  Virpi Kuitunenová |  Marit Bjørgenová |  Valentyna Ševčenková |
| 2008 |  Charlotte Kallaová |  Virpi Kuitunenová |  Arianna Follisová |
| 2009 |  Virpi Kuitunenová |  Aino Kaisa Saarinenová |  Petra Majdičová |
| 2010 |  Justyna Kowalczyková |  Petra Majdičová |  Arianna Follisová |
| 2011 |  Justyna Kowalczyková |  Therese Johaugová |  Marianna Longová |
# Severné Mariány

Vlajka
Poloha
**Severné Mariány**, dlhý tvar: **Spoločenstvo Severných Marián** (*Commonwealth of the Northern Mariana Islands*), je 16 ostrovov v súostroví Mariány v Tichom oceáne, súčasť tzv. Území USA a v rámci nich „nezačlenené“ územie (unincorporated territory), územie s ustavujúcim aktom Kongresu (organized territory) a územie s postavením spoločenstva (commonwealth).

Rozloha: 477 km². Počet obyvateľov: 80 000, hlavne Polynézania. Správne stredisko: Garapan na ostrove Saipan. Hlavné odvetvia sú turizmus, tropické poľnohospodárstvo a rybolov.

## Poznámky

Dejiny pozri pod Mariány.

## Iné projekty

Commons* Commons ponúka multimediálne súbory na tému **Severné Mariány**
# Shetlandy

|  |
| --- |
| Shetlandy (angl. Shetland (Islands), škg. Sealtainn, starosever. Hialtland) |
| súostrovie |
|  |
|

|  |
| --- |
|  Vlajka  |

 |
| Štát |  Spojené kráľovstvo |
| Konštituentná krajina |  Škótsko |
| Samosprávna oblasť | Shetland Islands Council |
|  |
| Oceán | Atlantický oceán |
|  |
| Súradnice | ﻿ / ﻿ |
| Najvyšší bod | Ronas Hill |
|  - výška | 450 m n. m. |
|  |
| Rozloha | 1 466 km² (146 600 ha) |
|  |
| Obyvateľstvo | 23 167 (*2011*)  |
| Hustota | 15,8 obyv./km² |
|  |
| Najväčšie sídlo | Lerwick |
|  |
|

 Poloha v rámci Škótska
 |
|  |
| **Wikimedia Commons:**  Shetland Islands |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Shetlandy** (po angl. *Shetland Islands* alebo *Shetland*) sú skupina asi 115 ostrovov v Spojenom kráľovstve na kraji Severného mora na severovýchod od Škótska. Administratívne tvoria jednu z 32 škótskych tzv. oblastí rady (council areas) Škótska.

Celková rozloha je asi 1 466 km², obýva ich približne 23 000 obyvateľov a z 2/3 sú neobývané. Obyvatelia sú nórskeho pôvodu s osobitým nárečím, prevažne lovia ryby a chovajú ovce a kone. Správne stredisko je asi 8-tisícový Lerwick na najväčšom ostrove nazývanom Mainland.

Ostrovy majú pahorkatinný povrch, časté hmly, mierne prímorské podnebie, veľa lúk. Sú tu hniezdiská vodných vtákov (tzv. vtáčie bazáre).

Zo Shetlandov pochádza plemeno shetlandský poník.

## Doprava

Hlavné letisko súostrovia v Sumburghu na južnom výbežku ostrova Mainland zabezpečuje letecké spojenie s Aberdeenom, Glasgowom, Edinburghom, Invernessom a Kirkwallom.

## Referencie

## Iné projekty

Commons* Commons ponúka multimediálne súbory na tému **Shetlandy**
# Skaldi

**Skaldi** boli dvorskí básnici v stredovekej Škandinávii, hlavne v Nórsku. Ich umenie sa nazýva **skaldské básnictvo** a je popri eddickom básnictve a ságach jedným z hlavných žánrov staroseverskej literatúry.
# Bokmål

**Bokmål** (doslova: knižný jazyk) alebo zriedkavo **knižný jazyk** je jedna zo štyroch oficiálnych jazykových foriem nórčiny (riksmål, bokmål, klasický nynorsk, radikálny nynorsk).

Spolu s (klasickým) nynorskom je to dnes najbežnejšie používaná forma nórčiny a je to tá forma, ktorú sa učia cudzinci ako „nórčinu“. Používa ho (spolu s riksmålom) 80 – 90 % obyvateľstva. Používa sa hlavne v hlavnom meste a vo východnom Nórsku.

Predtým sa nazýval riksmålu (ríšsky jazyk) a tento názov sa dodnes používa na označenie konzervatívnej podoby bokmåli. Risksmål a bokmål sú založené na spisovnej dánčine a vznikli postupnou adaptáciou dánčiny v období dánskej nadvlády nad Nórskom (1380 – 1814).

V jazyku bokmål sa používajú niektoré špeciálne znaky. Taktiež výslovnosť všetkých rovnakých písmen nie je rovnaká, prípadne sa nie vždy vyslovia.
Napríklad:
znak - číta sa:

* c – s,
* o – väčšinou u,
* z – v nórskej abecede neexistuje, nachádza len v cudzích slovách,
* æ – podobne ako naše ä,
* ø – ö,
* å – o.

Zdvojené spoluhlásky ako kk, ll, mm, tt,... , sa vždy vyslovujú dlho a s dôrazom.
# Epická báseň

**Epická báseň** je báseň, ktorá má základné črty epického rozprávania, teda obsahuje príbeh, dej a účinkujú v nej postavy.

Je písaná viazanou rečou, ale má dej. Je to rozsiahly útvar, v ktorom autor vyjadruje svoj postoj k deju. Dá sa prerozprávať jej obsah. Druhmi epickej básne sú napríklad epos a balada.

Medzi vplyvné eposy, ktoré formovali západnú literatúru a kultúru, patria Homérova Ilias a Odysea, Vergíliova Aeneida a anonymný Beowulf a Epos o Gilgamešovi. Tento žáner inšpiroval prídavné meno epos, ako aj odvodené diela v iných médiách (napríklad epické filmy), ktoré evokujú alebo napodobňujú charakteristiky eposov.

## Referencie
# Bismarck (Severná Dakota)

|  |
| --- |
| Bismarck |
| Hl. mesto amerického federálneho štátu Severná Dakota |
|  |
| Štát |  Spojené štáty |
| Fed. štát | Severná Dakota |
| County | Burleigh County |
|  |
| Rieka | Missouri |
|  |
| Nadmorská výška | 514 m n. m. |
| Súradnice | ﻿ / ﻿ |
|  |
| Rozloha | 71 km² (7 100 ha) |
|  |
| Obyvateľstvo | 61 272 (*2010*)  |
| Hustota | 862,99 obyv./km² |
|  |
| Oficiálny vznik mesta | 1872 |
| Primátor | John Warford |
|  |
| Časové pásmo | CST (UTC - 6) |
|  - letný čas | CDT (UTC - 5) |
| PSČ | 58501-58507 |
| Telefónna prevoľba | +1(0)701 |
|  |
|

 Poloha mesta Bismarck v rámci USA

 |
|

 Poloha mesta Bismarck v rámci federálneho štátu Severná Dakota
 |
|  Interaktívna mapa mesta
 |
|  |
| **Wikimedia Commons:**  Bismarck, North Dakota |
| **Webová stránka:**  bismarck.org |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Bismarck** je hlavné a druhé najväčšie mesto amerického štátu Severná Dakota (druhé najväčšie po meste Fargo) a sídlo okresu Burleigh County. Bolo založené v roku 1872 a hlavným mestom Severnej Dakoty sa stalo v roku 1889.

Má rozlohu 71,0 km² a žije tu 61 272 obyvateľov (2010), v metropolitnej oblasti takmer 100-tisíc obyvateľov.

Nachádza sa v oblasti Veľkých prérií, na ľavom brehu rieky Missouri, v nadmorskej výške 494 m n. m., oproti mestu Mandan. V meste sídli Bismarck State College, zoologická záhrada Dakota Zoo, južne od mesta komplex University of Mary. Mesto je obsluhované regionálnym letiskom Bismarck Municipal Airport.

## Referencie

## Iné projekty

Commons* Commons ponúka multimediálne súbory na tému **Bismarck (Severná Dakota)**
# Štajersko (spolková krajina)

|  |
| --- |
| Štajersko |
| Steiermark |
| spolková krajina |
|  Poloha spolkovej krajiny Štajersko v Rakúsku (klikacia mapa) Poloha Štajerska v rámci Rakúska |
|

|  |  |
| --- | --- |
|  Vlajka  |  Symbol  |

 |
| Štát |  Rakúsko |
|  |
| Hlavné mesto |  Graz  |
| Najväčšie mesto |  Graz  |
| Najvyšší bod | Hoher Dachstein |
|  - výška | 2 995 m n. m. |
|  |
| Rozloha | 16 400,74 km² |
|  |
| Obyvateľstvo | 1 246 395 (*1.01.2020*) |
| Hustota | 76 obyv./km² |
|  |
| Krajinský hajtman | Hermann Schützenhöfer (*ÖVP*) |
|  |
| ISO 3166-2 | AT-6 |
|  |
| Členenie |   |
| Okresy | 1 štatutárne mesto 12 okresov (Bezirk) 1 politická expozitúra |
| Obce | 286 |
| - z toho mestá | 34 |
| - z toho trhové obce | 121 |
|  |
|  Poloha okresu Štajersko (spolková krajina) v spolkovej krajine Štajersko (klikacia mapa) Klikacia mapa Štajerska  |
|  Interaktívna mapa
 |
|  |
| **Webová stránka:**  www.steiermark.at |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Štajersko** (staršie názvy pozri v článku Štajersko; nem. Steiermark, slovin. Štajerska) je rakúska spolková krajina.

Štajersko je krajina na juhovýchode Rakúska. Podľa rozlohy je druhou najväčšou rakúskou spolkovou krajinou. Hraničí so Slovinskom a v rámci Rakúska susedí so spolkovými krajinami Horné Rakúsko, Dolné Rakúsko, Salzbursko, Burgenland a Korutánsko. Dnešná spolková krajina Štajersko zaberá asi 2/3 rozlohy pôvodného Štajerska. Jeho súčasťou bolo aj tzv. Dolné Štajersko, ktoré patrilo od roku 1918 ku Kráľovstvu Srbov, Chorvátov a Slovincov a dnes je súčasťou Slovinska. Rakúsku spolkovú krajinu Štajersko Slovinci nazývajú aj „Horné Štajersko“. V Rakúsku sa pojem „Horné Štajersko“ používa pre územie okolo mesta Bruck an der Mur na severe spolkovej krajiny. Štajersko bolo pomerne krátku dobu súčasťou zväzu českých a alpských krajín pod vládou Přemysla Otakara II.. Hollywoodska hviezda a súčasný guvernér Kalifornie Arnold Schwarzenegger sa narodil a vyrastal v Štajersku, takisto ako laureátka Nobelovej ceny za literatúru pre rok 2004 Elfriede Jelineková.

## Iné projekty

CommonsWikislovník* Commons ponúka multimediálne súbory na tému **Štajersko (spolková krajina) Wikislovník ponúka heslo **Štajersko (spolková krajina)**

## Externé odkazy

www.steiermark.at
# Nelly Sachsová

|  |
| --- |
| Leonie Sachsová |
|
Portrét Nelly Sachsovej z roku 1966 |
| Osobné informácie |
| Pseudonym | Nelly Sachsová |
| Narodenie | 10. december 1891 |
|   | Berlín, Nemecko |
| Úmrtie | 12. máj 1970 (78 rokov) |
|   | Štokholm, Švédsko) |
| Národnosť | nemecká |
| Zamestnanie | prekladateľka |
| Partner | neznámy muž |
| Dielo |
| Významné ocenenia | Nobelova cena za literatúru, Cena Nelly Sachsovej |
| Podpis |  |
| Odkazy |
|  | Nelly Sachsová (multimediálne súbory na commons) |
|

|  |  |
| --- | --- |
|  |  Literárny portál  Biografický portál |

 |

Nositeľ Nobelovej ceny
**Nelly Sachsová**, vlastným menom **Leonie Sachsová** (\* 10. december 1891, Berlín, Nemecko – † 12. máj 1970, Štokholm, Švédsko) bola nemecká prozaička (*Legendy a poviedky*), poetka (*V príbytkoch smrti*) a prekladateľka židovského pôvodu.

## Životopis

V roku 1940 po intervencii dlhoročnej priateľky Selmy Lagerlöfovej a s pomocou člena švédskej kráľovskej rodiny v poslednej chvíli spolu s matkou utiekli z nacistického Nemecka do Švédska.

Preslávila sa sugestívnou básňou *O die Schornsteine* (Ó komíny) zo zbierky *In den Wohnungen des Todes*:

*Ó komíny / na dômyselne vystavaných príbytkoch smrti / keď telo Izraela rozpustené v dyme / putovalo povetrím / ako kominár prijala ho hviezda / ktorá sčernela / či to bol azda slnečný lúč?*
V roku 1966 jej bola spolu s Š. J. Agnonom udelená Nobelova cena za literatúru. Na jej počesť udeľuje nemecké mesto Dortmund každé dva roky literárnu Cenu Nelly Sachsovej (napr. v roku 1987 sa jej nositeľom stal Milan Kundera).

## Dielo

* *In den Wohnungen des Todes,* 1947
* *Die Leiden Israels,* 1951
* *Fahrt ins Staublose. Die Gedichte, Band 1,* 1961. Po slovensky: *Hodina v Endore*. Slovenský spisovateľ, 1970. Preložil Ivan Kupec.
* *Zeichen im Sand. Die szenischen Dichtungen,* 1962
* *Ausgewählte Gedichte,* 1963
* *Landschaft aus Schreien,* 1966
* *Teile dich Nacht, Gedichte,* 1971
* *Gedichte,* 1977
* *Suche nach Lebenden. Die Gedichte, Band 2,* 1979
* *Frühe Gedichte und Prosa,* 1983
* a iné

## Iné projekty

WikicitátyCommons* Wikicitáty ponúkajú citáty od alebo o **Nelly Sachsová Commons ponúka multimediálne súbory na tému **Nelly Sachsová**

## Externé odkazy

* FILIT – zdroj, z ktorého pôvodne čerpal tento článok.
# Krajinský okres

Krajinské okresy v Nemecku
**Krajinský okres** (nem. Landkreis) alebo v spolkovej krajine Severné Porýnie-Vestfálsko a spolkovej krajine Šlezvicko-Holštajnsko len **okres** (nem. Kreis) sú administratívne jednotky v Nemecku. Väčšina okresov v Nemecku sú krajinské okresy, ostatné sú mestá bez okresu.

## Pozri aj

* Zoznam krajinských okresov v Nemecku
# Dánska kolónia

Dánske kolónie na mape sveta
Dánsko je tradičnou koloniálnou veľmocou, v istom zmysle vlastnilo kolónie už od začiatku 13. storočia (Dánske Estónsko ako vazal medzi rokmi 1206 – 1346). V rámci personálnej únie s Nórskom vlastnilo Dánsko aj tradičné nórske dŕžavy: Grónsko, Island, Faerské ostrovy, Shetlandy a Orkneje. Od 16. storočia začínalo Dánsko-Nórsko budovať obchodné stanice, pevnosti a kolónie v Afrike, Karibiku a Indii. Jediným zachovalým pozostatkom dánskej koloniálnej ríše sú dnes Grónsko a Faerské ostrovy (ako dánske autonómne regióny). Dánsku patrili nasledujúce kolónie:

* **Dánska India**: od 17. do 19. storočia vlastnilo Dánsko niekoľko roztrúsených obchodných staníc a pevností na indickom polostrove, väčšinu z nich postúpilo Spojenému kráľovstvu, ktoré sa v tejto oblasti stalo dominujúcou mocnosťou. Hlavným mestom Dánskej Indie bol Trankebar (založený Dánskou východoindickou spoločnosťou roku 1620), v roku 1845 bol predaný Britom. Z tohto miesta sa tiež Dáni niekoľkokrát pokúšali o kolonizáciu Nikobarských ostrovov (vtedy pod menom *Frederiksøerne*), kvôli častým epidémiám malárie však neúspešne.

* **Dánska Západná India** pozostávajúca z viacerých karibských ostrovov, z ktorých najväčšie sú Svätý Tomáš (získaný roku 1671), Svätý Ján (1718) a Svätý kríž (kúpený od Francúzska roku 1733). Ekonomika tejto oblasti bola prakticky úplne založená na pestovaní cukrovej trstiny. Na konci 19. storočia však hospodárstvo ostrovov začalo upadať, Dánsko ju v roku 1917 predalo Spojeným štátom americkým za 25 mil. dolárov. V tomto roku boli premenované na Americké Panenské ostrovy.

* **Dánske zlaté pobrežie**: Dánsko vlastnilo niekoľko obchodných staníc a pevností na Zlatom pobreží (dnešná Ghana, mená niektorých z nich pozri zoznam nižšie), v roku 1850 ho predalo Spojenému kráľovstvu, ktoré ho zaradilo do Britského zlatého pobrežia.
	+ Fort Fredensborg (1734 – 1850)
	+ Fort Christiansborg (1658 – 1659, 1661 – 1680, 1683 – 1693, 1694 – 1850), dnešné hlavné mesto Ghany Akkra
	+ Fort Augustaborg (1787 – 1850)
	+ Fort Prinsensten (1780 – 1850)
	+ Fort Kongensten (1784 – 1850)
	+ Carlsborg (1658 – 1659, 1663 – 1664)
	+ Cong (1659 – 1661)
	+ Fort Frederiksborg (1659 – 1685)

Ako dánske kolónie je ešte možné v istom zmysle považovať Faerské ostrovy, Island a Grónsko (začiatok nadvlády Dánov sa datuje od roku 1380, kedy Nórsko vstúpilo do Kalmarskej únie); Island získal nezávislosť v roku 1918, Faerské ostrovy roku 1948 a Grónsko 1979.

## Zdroj

*Tento článok je čiastočný alebo úplný preklad článku Dánské kolonie na českej Wikipédii.*
# Dánska koruna

**Dánska koruna** (ISO 4217 DKK) je jednotka dánskej meny, ktorá platí okrem Dánska aj v autonómnych provinciách Grónsko a na Faerských ostrovoch. Delí sa na 100 øre (singulár aj plurál). Miestna skratka dánskej koruny je **kr**.

## Iné projekty

Commons* Commons ponúka multimediálne súbory na tému **Dánska koruna**
# Benelux

|  |
| --- |
| Benelux |
|  |
| Mapa |
|  |
| Základné informácie |
| Vznik | 1. január 1948 |
| Typ | Politicko-ekonomická únia |
| Ústredie | Brusel, Belgicko |
| Ďalšie informácie |
| Členstvo |  Belgicko  Holandsko  Luxembursko |
| Webstránka | benelux.int |

**Benelux** (akronym z názvov účastníckych štátov) je integračné zoskupenie, dnes hospodárska únia, štátov Belgicko, Holandsko a Luxembursko.

Založené bolo v roku 1947, kedy vstúpila do platnosti Beneluxská colná únia. Táto únia bola v roku 1960 nahradená hospodárskou úniou (vypršala v roku 2010). Beneluxský parlament vznikol v roku 1955 (po 21 poslancov z parlamentu Holandska a Belgicka, 7 poslancov z parlamentu Luxemburska).

## Externé odkazy

* Benelux Economic Union Archivované 2006-03-01 na Wayback Machine
* Benelux Parliament
* Benelux Court of Justice Archivované 2006-02-24 na Wayback Machine
* Benelux Trademarks Office Archivované 2011-09-10 na Wayback Machine
* Benelux Designs Office

|  |  |
| --- | --- |
|  | Belgický portál |